જૉન ડે (નસીરુદ્દીન શાહ) એક સીધોસાદો અને સરળ માણસ છે. તે ભગવાનમાં માને છે અને કર્મની નીતિનો પણ વિશ્વાસ કરે છે. જૉનની દીકરીનું રહસ્યમય રીતે મોત થાય છે. આ મોતનું કારણ શોધવા માટે જૉન ડે પોલીસ પાસે બહુ પ્રયાસ કરે છે, પણ પોલીસનો સહકાર નથી મળતો એટલે તે પોતે કારણ શોધવાની દિશામાં લાગે છે. જેમ-જેમ તેની તપાસ આગળ વધતી જાય છે એમ-એમ જૉનની આંખોમાં આશ્ચર્ય અંજાતું જાય છે. જૉનને હવે શંકા છે કે આ આખી તપાસમાં દેખાવ માટે સાથે રહેતા પોલીસ-ઇન્સ્પેક્ટર ગૌતમનો હાથ પણ તેની દીકરીના મોતમાં છે. તપાસ આગળ વધતી જાય છે અને રહસ્યનાં નવાં પાસાંઓ ખૂલતાં જાય છે. એક સમય એવો આવીને ઊભો રહી જાય છે કે ભગવાનમાં વિશ્વાસ ધરાવતા જૉન ડેએ ન્યાય મેળવવા માટે ખોટા રસ્તે વળવું પડે છે.